इसके बाद उन्होंने दूसरी चिट्ठी उन्होंने हरिद्वार के कनखल से 13 जून 2018 को लिखी थी। लेकिन इस पत्र का भी कोई जवाब नहीं आया फिर प्रोफेसर जीडी अग्रवाल ने 22 जून से अनशन शुरू कर दिया। पांच अगस्त 2018 को पीएम मोदी को तीसरा पत्र लिखा लेकिन कोई बात नहीं बनी। इसके बाद उन्होंने चौथी और अपनी आखिरी चिट्ठी अपनी मौत से कुछ ही घंटे पहले लिखी थी। इस चिट्ठी में उन्होंने लिखा था कि हरिद्वार प्रशासन ने उन्हें जबरन मातृ सदन से उठाकर एम्स ऋषिकेश में दाखिल करवा दिया था। जब प्रोफेसर जीडी की मौत हुई, तो मौत के करीब छह घंटे बाद पीएम मोदी ने एक ट्वीट किया। इसमें उन्होंने प्रोफेसर जीडी अग्रवाल को श्रद्धांजलि देते हुए लिखा कि "गंगा सफाई के लिए उनके योगदान को हमेशा याद रखा जाएगा। अब गंगा कब साफ होगी, ये तो नहीं पता, लेकिन गंगा की सफाई को लेकर अपना पूरा जीवन कुर्बान करने वाले एक सच्चे पर्यावरणविद को देश ने खो दिया है।"